***ОБРАЗЕЦ №11-за позиция №1***

***ПРОЕКТ!***

**ДОГОВОР**

№ ………….

**Днес ...................... г., в град Созопол, между:**

1. **СУ „Св. Св. Кирил и Методий“,** с адрес: гр. Созопол, 8130, ул. „Каваците“ №9a, **БУЛСТАТ 000042736,** представлявано от Димитрина Щерионова - директор и Гергана Каракачанова - счетоводител, **наричано за краткост ВЪЗЛОЖИТЕЛ, от една страна**

**и**

**2**. **.....................................................................,** със седалище и адрес на управление: ................................................................................, **ЕИК ..............................** представлявано от ............................................................................., в качеството му на .........................................., **наричан за краткост ИЗПЪЛНИТЕЛ от друга страна,**

след участие в обществена поръчка с предмет: **„Приготвяне и доставка на храна за учениците на СУ „Св. Св. Кирил и Методий“ гр. Созопол за периода 01.01.2021 г. до 31.12.2021 година“ по обособени позиции за**

***Обособена позиция №1: „*Приготвяне и доставка на закуски за децата от подготвителните групи и учениците от I - IV клас на СУ „Св. Св. Кирил и Методий“ гр. Созопол за периода 01.01.2021 г. до 31.12.2021 година“;**

**І.** **ПРЕДМЕТ НА ДОГОВОРА**

**Чл. 1**. Възложителят възлага, а Изпълнителят приема да извърши доставка на закуски за деца от подготвителна група и ученици от първи до четвърти клас на **СУ „Св. Св. Кирил и Методий“ гр. Созопол** в пълно съответствие с Техническата спецификация, Предложението за изпълнение на поръчката и Ценовото предложение на участника избран за изпълнител.

**ІІ. СРОК ЗА ИЗПЪЛНЕНИЕ**

**Чл. 2**. Срокът за изпълнение на поръчката е от 01.01.2021 г. до 31.12.2021 г. Хранодните за периода на поръчката прогнозно са 160, като децата от подготвителните групи и учениците от първи до четвърти клас са 145.

**III. КАЧЕСТВО**

**Чл. 3.** Приготвената и доставена храна трябва да отговаря на изискванията за качество и калорийна стойност, утвърдени в **Наредба № 37** от 21 юли 2009 г. за здравословно хранене на учениците и **Наредба № 9** от 16 септември 2011 г. за специфичните изисквания към безопасността и качеството на храните, предлагани в детските заведения и училищата.

**Чл. 4.** Доставяните закуски трябва да се приготвят в обекти, регистрирани по чл. 12 от Закона за храните.

**Чл. 5.** Всяка партида закуски трябва да се придружава от документ, удостоверяващ произхода на закуските, и документ за качество и безопасност.

**IV. СТОЙНОСТ НА ДОГОВОРА И НАЧИН НА ПЛАЩАНЕ**

**Чл. 6**. (1) Договорната стойност, съгласно приетата оферта е за **....................... лв. (словом:..............…..........................................…...............) без ДДС или ………………………лв. (словом:………………………) с ДДС** при ежедневно доставяне на закуски за 145 деца от подготвителна група и ученици от първи до четвърти клас за период от 160 дни през периода 01.01.2021 г. до 31.12.2021 г. по стойностно и по видове закуски. С оглед спецификата на предоставената услуга- неизвестен предварително точен брой закусващи деца и ученици, то общата стойност на договора ще се променя с оглед този показател, като окончателното определяне ще става на база реално предоставени закуски и по реда, описан в този договор. Стойността на договора е изчислена на база направените от участника ценови предложения за изпълнение предмета на поръчката, съгласно Ценово предложение .

(2) Средствата, с които се осигурява доставката на закуски, се определят с разпределяне средствата за подпомагане храненето на децата от подготвителните групи в детските градини и училищата и на учениците от I до IV клас и се определят за всяка финансова година.

**Чл. 7**. Всички разходи, надвишаващи договорната стойност, са за сметка на Изпълнителя.

**Чл. 8**. В договорната стойност са включени всички необходимо - присъщи разходи (вложени продукти, заплати и осигуровки, транспорт и поддръжка, ел.енергия, вода, консумативи, такси, лицензи, разрешителни ). Предлаганата цена e окончателна и включва ДДС. Същата не подлежи на промяна, освен в случаите на намаляване на цената в полза на Възложителя.

**Чл. 9**. Плащанията се извършват по банков път на база реално извършени доставки, съгласно условията, посочени в документацията, офертата на класирания на първо място участник и договора, сключен с него, в срок до края на месеца, следващ отчетния, срещу издаден счетоводен документ. Фирмата-изпълнител издава фактура за извършената услуга в срок до 5-то число на месеца, следващ отчетния. Първичният документ следва да съдържа всички необходими реквизити съгласно Закона за счетоводството.

**Чл. 10** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на чл. 12, т. 11 от настоящия договор.

**V. МЯСТО И СРОКОВЕ** З**А ДОСТАВКА**

**Чл. 11**. **(1)** Закуските ще бъдат доставяни до **СУ „Св. Св. Кирил и Методий“ гр. Созопол**, ул. „Каваците“ № 9а.

(2) ИЗПЪЛНИТЕЛЯТ трябва **да доставя закуските в училището**:

1. до 08:00 часа на ден
2. при необходимост от корекция на количеството или качеството на закуските,

Изпълнителят се задължава да отстрани несъответствието в срок от 1 (един) астрономически час (представляващ срок на реакция за отстраняване на установени несъответствия, съгласно Предложението за изпълнение на поръчката на изпълнителя) и да достави нужното количество закуски и със съответното качество. При неизпълнение на това задължение повече от два пъти, независимо от времевото разстояние между тях, ВЪЗЛОЖИТЕЛЯТ може да прекрати настоящия договор едностранно и без предизвестие.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12. (1)** **ИЗПЪЛНИТЕЛЯТ** се задължава:

1. да доставя закуските при спазване изискванията за хигиена, качество и енергийна стойност на храната, както и разнообразие на видовете закуски, съобразно нормите за хранене на ученици;

2. да спазва грамажа на закуските, вкусовите качества и технологичните изисквания за предоставянето им на учениците в добър външен вид;

3. да доставя закуските, съгласно изискванията на договорените менюта.

4. да доставя всеки учебен ден закуските в сроковете, посочени в чл. 11;

5. да доставя закуски съобразно броя на учениците и децата присъстващи по дневник за деня;

6. да осигури лице, което да извършва разнос на закуските до всяка стая на училището, където има хранещи се деца, като същото лице следва да предаде закуските на учителя /възпитателя/ в съответната стая;

7. да доставя храната в индивидуални опаковки за еднократно ползване

8. да доставя готовите закуски със собствен транспорт, който следва да отговаря на хигиенните изисквания за транспорт на хранителни продукти**.**

9. да доставя всяка партида закуски, придружена с документ, удостоверяващ произхода на закуските, и документ за качество и безопасност.

10. да спазва менютата за всяка седмица, като повтаря изпълнението им през 4 /четири/ седмици;

11. В края на всяка седмица, съвместно с представители на **ВЪЗЛОЖИТЕЛЯ,** да изготвят протоколи, отчитащи броя на реализираните закуски, които протоколи се подписват от двете страни. Тези протоколи са задължително основание за издаване на счетоводен документ и извършване на плащане по реда на Раздел ІV.

12. Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на ИЗПЪЛНИТЕЛЯ и подизпълнителя.

13. да уведомява незабавно **ВЪЗЛОЖИТЕЛЯ** за възникването на технологични проблеми, които биха довели до промяна на уговореното меню.

14. Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

**(2)** **ИЗПЪЛНИТЕЛЯТ** гарантира качеството на храната, предмет на договора.

**(3)** **ИЗПЪЛНИТЕЛЯТ** има право да получи уговорената цена, съгласно условията на този договор.

**(4)** **ИЗПЪЛНИТЕЛЯТ** няма право да наема други подизпълнители, освен посочените в офертата му и заявили съгласие за участие при изпълнение на поръчката.

**(5)** **ИЗПЪЛНИТЕЛЯТ** носи пълна отговорност за качественото и в срок изпълнение на дейностите, за които е ангажирал подизпълнители.

**VІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13.** **(1)** **ВЪЗЛОЖИТЕЛЯТ** се задължава:

1. да подава заявка за количеството и видовете видове закуски най-късно до 12.30 часа на предишния ден.

2. да приема храната чрез упълномощено от него лице, което да проверява количеството и качеството на приетата храна и прави рекламации при необходимост;

**(2)** Възложителят има право да контролира съответствието на доставените закуски с предварително зададеното меню, както по отношение на вложените продукти по калкулация, така и по отношение на качеството и технологията на приготвяне.

**(3)** Възложителят има право да извършва контрол на качеството на закуските, вложените продукти и спазване на поетите с договора ангажименти и изискванията за здравословно, рационално и диетично хранене чрез упълномощени за целта лица.

**VІІІ. ПРИЕМАНЕ И ПРЕДАВАНЕ НА РАБОТАТА.**

**Чл. 14. (1)** В края на всяка седмица **ВЪЗЛОЖИТЕЛЯТ** и **ИЗПЪЛНИТЕЛЯТ** изготвят съвместно протоколи, отчитащи броя на доставените закуски, които протоколи се подписват от двете страни.

Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**IX. ОТГОВОРНОСТ И НЕУСТОЙКИ**

**Чл. 15. (1)** При забава на всяка отделна доставка до:

а) 30 (тридесет) минути, след изтичане на крайните часове, посочени в чл.11 от договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1 /един/ % от дължимата сума.

б) 60 (шестдесет) минути, след изтичане на крайните часове, посочени в чл.11 от договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2 % на час от дължимата сума, но не повече от 20 /двадесет/ % от стойността.

**(2)** Неустойките по б. а) и б) се начисляват от часа, следващ крайния час, посочен в чл.11 от договора.

**(3)** При несъответствие на доставяните закуски с изискванията на договорените менюта, **Наредба № 37** от 21 юли 2009 г. за здравословно хранене на учениците и **Наредба № 9** от 16 септември 2011 г. за специфичните изисквания към безопасността и качеството на храните, предлагани в детските заведения и училищата, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на стойността на този вид доставяни закуски и договора може да бъде развален едностранно от **ВЪЗЛОЖИТЕЛЯ** с писмено уведомление и без да бъде даван допълнителен срок.

**(4)** При несъответствия в показателите за качество на доставяните закуски, установени с акт, издаден от оправомощена контролна организация, **ВЪЗЛОЖИТЕЛЯ** с писмено уведомление **има право да откаже и върне доставката, а ИЗПЪЛНИТЕЛЯТ** дължи неустойка в размер на стойността на доставените некачествени закуски и договорът може да бъде развален едностранно от **ВЪЗЛОЖИТЕЛЯ** с писмено уведомление и без допълнителен срок.

**(5)** Плащането на договорените и дължими неустойки се извършва чрез прихващане на насрещни парични задължения на **ВЪЗЛОЖИТЕЛЯ,** когато има такива, от дължимото възнаграждение по договора.

**(6)** Когато в случаите по ал. 5 сумите не са достатъчни **ИЗПЪЛНИТЕЛЯТ** превежда остатъка от дължимите неустойки в определен от **ВЪЗЛОЖИТЕЛЯ** срок и попосочена от него банкова сметка.

**(7)** **ВЪЗЛОЖИТЕЛЯТ** има право и на обезщетение за претърпени вреди, когато те надхвърлят размера на договорената неустойка.

**Чл. 16.** При неизпълнение на задължението си за плащане в договорените срокове по настоящия договор, **ВЪЗЛОЖИТЕЛЯТ** дължи неустойка в размер на законната лихва от деня на забавата.

**X. ПРЕКРАТЯВАНЕ НА ДОГОВОРА**

**Чл. 17.** До прекратяване на договора се стига, при настъпване на една от следните причини:

17.1.Изтичане срока на договора.

17.2.Неспазване клаузите на договора с едноседмично предизвестие отправено от изправната до неизправната страна

17.3. По взаимно съгласие.

17.4. При писмено предизвестие на една от страните по договора със срок не по-малък от 1 месец.

17.5. **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ** използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**ХІ. НЕУСТОЙКИ И САНКЦИИ**

**Чл. 18.** Изпълнителят поема за своя сметка всички вреди, нанесени на трети лица по време на изпълнението.

**Чл. 19.** Неустойките и санкциите, вредите и пропуснатите ползи по този договор се събират съгласно ЗЗД и Гражданския процесуален кодекс при спазване на разпоредбата на т.7 от настоящия договор.

**Чл. 20.** Възникналите спорове по тълкуване и/или изпълнение на настоящите договорености, които не могат да бъдат решени чрез взаимно споразумение и/или добра воля се решават чрез Съда.

**Лице за контакт от страна на ВЪЗЛОЖИТЕЛЯ:**

**Лице за контакт от страна на ИЗПЪЛНИТЕЛЯ:**

Настоящият договор се състави и подписа в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ** и влиза в сила от датата на подписването му.

**ЗА ВЪЗЛОЖИТЕЛ:…………….. ЗА ИЗПЪЛНИТЕЛ:**

**Директор на СУ „Св. Св. Кирил и Методий“ ............................................**

Димитрина Щерионова (................................)

**Счетоводител:**

Гергана Каракачанова